கேள்வி: நீலகண்டா (இயக்குநர்) - தொழில் வாழ்க்கை என்பது என்ன?
பதில்: நீலகண்டா எப்போதும் வழகத்திற்கு மாறான கதாபாத்திரங்களின் உளவியல் ஆய்வை சித்தரிக்கும் படங்களை உருவாக்க விரும்பினார். ''ஷோ'' திரைப்படத்திற்கு திரைக்கதை எழுதி இயக்கியிருந்தார். அதைத் தொடர்ந்து மிஸ்ஸம்மா (2003 திரைப்படம்) வெளியானது. பின்னர் சிரேயா சரன் மற்றும் வேணு தொட்டம்புடி ஆகியோர் முக்கிய வேடங்களில் நடித்திருந்த ''சதா மீ செவ்விலோ'' என்ற திரைக்கதை எழுதி இயக்கியிருந்தார். அதைத் தொடர்ந்து ''நந்தனாவனம் 120கி. மீ'' என்ற உளவியல் அதிரடிப் படத்தை திரைக்கதை எழுதி இயக்கி தயாரித்தும் இருந்தார். இந்த இரண்டு படங்களும் வணிக ரீதியாக தோல்வியடைந்த போதிலும், ''நந்தனாவனம் 120கி. மீ'' இவருக்கு விமர்சனப் பாராட்டைப் பெற்றுத் தந்தது. இவற்றைத் தொடர்ந்து ஜெனிலியா மற்றும் ராஜா அபே ஆகியோர் முக்கிய வேடங்களில் நடித்திருந்த ''மிஸ்டர் மேதாவி'' படத்தை வெளியிட்டார். ராமராவ் போடுலூரி தயாரித்த இந்தப் படம் சராசரியை விட அதிகமாக வசூலித்தது. இந்தியில் வெற்றி பெற்ற 'ஏ வெட்னஸ் டே! "திரைப்படத்தின் தெலுங்கு மறு ஆக்கமான ''ஈநாடு'' என்ற ஒன்றிற்கும் இவர் உரையாடல்களை எழுதினார். இது பின்னர் சக்ரி டொலெட்டி இயக்கத்தில் நடிகர் கமல் ஹாசன் நடிப்பில் 2009 இல் உன்னைப்போல் ஒருவன் (2009 திரைப்படம்) என்ற பெயரில் வெளியானது.https://cinema.vikatan.com/tamil-cinema/a-tribute-to-unnaipol-oruvan-on-its-10th-year-anniversary 2011 ஆம் ஆண்டில், சிறீகாந்த் (தெலுங்கு நடிகர்) மற்றும் கமலினி முகர்ஜி நடித்த ''விரோதி'' படத்தை இயக்கியிருந்தார். இந்த படத்திற்காக நீலகண்டா 2011 ஆம் ஆண்டில் சிறந்த உரையாடல் எழுத்தாளருக்கான விருதைப் பெற்றார். 2013 ஆம் ஆண்டில் இவர் ''சம்மக் சலோ'' படத்தை இயக்கினார். இது மோசமான விமர்சனங்களைப் பெற்றது. 2018 ஆம் ஆண்டில், மஞ்சிமா மோகன் நடித்த ஜாம் ஜாம் (திரைப்படம்) என்ற மலையாளத் திரைப்படத்தை இயக்கினார். இது குவீன் (2014 திரைப்படம்) என்ற இந்திப் படத்தின் அதிகாரப்பூர்வ மறு ஆக்கம் ஆகும்.